নাগৰিকজনে লগতে কয় যে যিসকলে কুকুৰ পুহিছে এতিয়া তেওঁলোকেও এটা কুকুৰ ৰখাৰ কথাটো দুবাৰ ভাবিব লাগিব। কুকুৰ পোহা বা কুকুৰ মালিকসকলক পঞ্জীয়নৰ বাবে প্ৰস্তুত কৰাটো পৌৰ নিগমৰ বাবে ডাঙৰ প্ৰত্যাহ্বান হৈ ধৰা দিছে। আনহাতে, দিল্লী আৰু গুৰগাঁৱে ইতিমধ্যে কুকুৰৰ মালিকসকলক নিয়মসমূহ জনাই জাননী দিছে। এইক্ষেত্ৰত দিল্লী আৰু গুৰগাঁৱত বাৰ্ষিক পঞ্জীয়ন মাছুল হৈছে ৫০০ টকা। গুৱাহাটীতো কুকুৰৰ মালিকসকলে ৰাস্তাত ফুৰাবলৈ আনি মলত্যাগ কৰোৱাই পৰিৱেশ লেতেৰা কৰি আহিছে।আমাৰ ইয়াত পৌৰ নিগম কৰ্তৃপক্ষ এই বিষয়ত নিস্পৃহ হৈ থকাৰ বাবে কুকুৰৰ স্বত্ত্বাধিকাৰীসকলে লগত কুকুৰ লৈ বীৰদৰ্পে ৰাজপথত খোজ কাঢ়ে আৰু য ’ তে ত ’ তে মলত্যাগ কৰোৱায়। গুৱাহাটীতো কুকুৰ পোহাৰ ক্ষেত্ৰত কিছু কঠোৰ নিয়ম বলবয কৰাটো জৰুৰী হৈ পৰিছে।